**Intian avaruustutkimusjärjestö** (*Indian Space Research Organisation*, lyh. **ISRO**) on Intian hallituksen alainen avaruusjärjestö.

Tausta
------

Intian avaruushallinnon luoja 1960-luvulla oli tohtori Vikram Sarabhai. Kesäkuussa 1972 perustettiin Intian hallitukseen Avaruusosasto - DoS (*Department of Space*), josta ISRO kehittyi itsenäiseksi organisaatioksi.

Hallinto ja volyymi
-------------------

S. Krishnamurthy toimii ISROn johtajana. G. Madhavan Nair toimi sen hallituksen puheenjohtaja kunnes vuoden 2009 lopulla K Radhakrishnan, joka on ollut Vikram Sabarabhai Space Centre-keskuksen johtaja, tuli puheenjohtajaksi.

Juuri nyt Intian avaruustoiminnalla on voimakas poliittinen tuki. Intian pääministerin Manmohan Singhin hallituskaudella ISRO on saanut yhä näyttävämpiä tehtäviä. Tämä johtuu osin siitä, että Singh on aiemmin kehittänyt Intian ydinasetta, jolla on yhteyksiä muun muassa kantorakettitekniikkaan. 1960-luvulla Intian entinen presidentti Abdul Kalam toimi ISROssa satelliittien suunnittelun johtajana.

ISROn fiskaalivuoden 2007 budjetti kasvoi 29 % ja oli 884 miljoonaa dollaria.*lähde?* Budjetissa oli merkittävä panostus miehitettyihin avaruuslentoihin. Kehityskohteita olivat myös kerosiinia polttava rakettimoottori, suuri tietoliikennesatelliitti, seitsemän satelliitin alueellinen navigaatiosatelliittijärjestelmä. Vuoden 2010 alussa ISROn budjettia nostettiin edellisen vuoden arvosta 3 172 "Rs crore" arvoon 5 000 eli kasvu oli ehkä jopa 60 %.

Vuoden 2009 ISRO julisti tavoitteensa seuraavalle viisivuotiskaudelle: 36 avaruusaluksen laukaisua eli noin kuusi vuodessa. Vuoden 2010 maaliskuussa ISROn hallituksen puheenjohtaja K Radhakrishnan muistutti, että ISROn budjetti on merkittävistä saavutuksista huolimatta vain 3 % Nasan budjetista. Tässä ei ole otettu Intian ja Yhdysvaltojen - etenkin avaruusteollisuuden alalla - kustannustasojen eroa, joka moninkertaistaa ISROn budjetin vaikuttavuuden. Maaliskuussa 2010 ilmeni, että ISROn budjetti nousee 45 % edellisestä vuodesta kaiken kaikkiaan 1,25 miljardiin dollariin.

ISRO vuoden 2011 budjetti on 1,45 miljardia dollaria eli (uutisen mukaan) 36 % enemmän kuin edellisvuotena. 

Vuonna 2011 ISRO oli eräänlaisessa kriisissä - intialaisen kryogeenisen rakettimoottorin epäonnistuminen ja ISROn ja Devas Multimedian korruption paljastuminen tapahtuivat 2010 peräkkäin. ISROlla oli suuria haluja kasvaa ja hankkia vaikutusvaltaisia tukijoita politiikassa ja talouselämässä. Sen maine oli kuitenkin tahriintunut.  Tämä johti ISROn volyymin aiemmin julistettua pienempään kasvuun.

Syksyllä 2012 Intia ilmoitti laukaisevansa yhteensä 58 avaruuslentoa (33 satelliittia tai avaruusluotainta, 25 laukaisua) seuraavina viiteä vuotena. "Avaruusministeriö" saa Intian 12. viisivuotissuunnitelmassa 7 miljardia dollaria. Lentoja on Kuuhun, Marsiin ja Intia rakentaa mm. GEO-radalta Intiaa kuvaavan satelliitin sekä aloittaa oman paikannussatelliittijärjestelmän rakentamisen.

Kantoraketit
------------

ISROn kehittämiä rakettejaISROn kehittämiä raketteja
ISRO aloitti avaruustoimintansa luotainraketeilla. Jonkin aikaa se käytti satelliittiensa laukaisuihin Neuvostoliiton kantoraketteja. Omien kantorakettien kehitys alkoi pian tämän jälkeen. 

Tuloksena ovat

* kaksi pientä kantorakettia
* Polar Satellite Launch Vehicle (PSLV) on kantoraketti naparadoille laukaisua varten
* GSLV, kantoraketti GEO-radalle tehtäviä laukaisuja varten

Satelliitit
-----------

Intia toimi 1960-luvun alkupuolella yhteistyössä Nasan kanssa muun muassa tietoliikennesatelliittien soveltamisessa Intian kylien saattamisessa nykyaikaan. ISROn tavoitteet olivat omien satelliittien ja kantorakettien kehittäminen sekä vastaavien maa-asemien ja tukikohtien rakentaminen. Alussa intialaiset satelliitit laukaistiin Neuvostoliitosta, mutta 1970-luvultä lähtien kehitettiin omat kantoraketit. Yhteistyö Venäjän kanssa oli vuonna 2007 kasvussa. 

9. syyskuuta 2012 ISRO laukaisi sadannen avaruusmissionsa. Intia oli tuohon mennessä laukaissut 62 intialaista satelliittia kiertoradalle.

ISROn kehittämiä satelliitteja ovat:

* INSAT, tietoliikennesatelliitti
* Indian Remote Sensing-satellite (IRS), joka on kaukokartoitussatelliittien perhe. Sen jatkoversiot tunnetaan nimellä Cartosat. Nämä ovat siviilisatelliitteja.
* SROSS
* Vuonna 2004 ISRO alkoi neuvotella Euroopan unionin ja Euroopan avaruusjärjestön (ESA) kanssa eurooppalaisesta osallistumisesta intialaiseen kuuluotaimeen, Chandrayaan-1een, joka laukaistiin matkaan vuonna 2008. Tämä on Intialle uusi aloite, koska sen satelliitit ovat olleet aiemmin toisaalta sotilaallisen ja teknologisen voiman osoittamista ja toisaalta Intialle käytännön hyötyä tuovia tietoliikenne- ja kaukokartoitussatelliitteja. Kuuluotain painaa 590 kg ja sen mukana kulkee Kuuhun 20 kg:n painoinen laskeutuja (se on pintaan törmäävä sondi eli se laskeutuu ilman jarruttamista). ESAn myönteinen päätös osallistumiseen tuli maaliskuussa 2005.
* Marraskuussa 2005 Intian pääministerin Manmohan Singhin avustaja Prithviraj Chavan kertoi Intian parlamentille, että hallitus on hyväksynyt viiden satelliitin rakentamisen. Niihin kuuluu kaksi tietoliikennesatelliittia ja kaksi kaukokartoitussatelliittia.
* Intia toteutti Eutelsatin W2M-tetoliikennesateliitin rungon ja eurooppalainen Astrium radiohyötykuorman. Satelliitti laukaistiin vuoden 2008 lopulla. Tammikuun lopussa 2009 satelliitin toiminta lakkasi sähköjärjestelmän rikkoontumiseen, jollaisia ongelmia on ollut ennenkin intialaisissa avaruusaluksissa.. Ei ole selvää, missä määrin Intia luottaa satelliittien sähköjärjestelmissä länsimaisiin komponentteihin.
* Vuonna 2010 Intia laukaisee ensimmäisen astronomia-satelliittinsa, Astrosatin. Vuonna 2013 ISRO laukaisee aurinkoa tutkivan Aditya-avaruusaluksen.
* Myös Intia käyttää teknisessä yliopistokoulutuksessa nanosatelliittiprojekteja opetuksen tukena, intialaisia nanosatelliitteja laukaistaan vuonna 2010.
* ISRO toteuttaa ja laukaisee Youthsat-nimisen mikrosatelliitin vuonna 2010. Se on yliopistojen opetushanke. Syyskuussa 2010 Intia laukaissee SRM-yliopision (Chennaissa) nanonasatelliitin.
* Vuonna 2012 ISRO laukaisee kasvihuonekaasuja mittaavan satelliitin.

Nykyiset kehityskohteet
-----------------------

### Miehitetyt lennot

Vuoden 2006 alussa esiintyi viitteitä siitä, että Intia päättäisi miehitetyistä avaruuslennoista vuoden kuluessa. Vuoden 2008 lopussa miehitetyillä lennoilla oli jo alustava aikataulu.

Venäjä ja Intia sopivat 5. joulukuuta 2008 siitä, että Venäjän avaruusjärjestö laukaisee Sojuz TMA-aluksellaan intialaisen kosmonautin vuonna 2013. Saman sopimuksen mukaan vuonna 2015 venäläisellä kantoraketilla laukaistaan intialainen miehitetty avaruusalus Vuoden 2013 lento täsmentyi vuoden 2010 alussa: ISRO ostaa Venäjältä miehitetyn avaruusaluksen ja siinä lentää kaksi intialaista avaruuslentäjää. Laukaisu tapahtuu Baikonurin kosmodromilta. Tämä alus ei telakoidu ISS-avaruusasemaan. Tavoite oli, että vuonna 2015 tai 2016 kaksi intialaista avaruuslentäjää tekisi seitsenpäiväisen miehitetyn lennon intialaisella kantoraketilla laukaistavalla intialaisella avaruusaluksella. Viesti miehitetyistä lennoista toistui jälleen helmikuussa 2010: kaksi intialaista avaruuslentäjää lentää avaruudessa 6-7 vuoden päästä omalla avaruusaluksella. Joulukuussa 2010 miehitetyn avaruuslennon vuodeksi kerrottiin vuosi 2016.

Miehitetty lento on kuitenkin viivästynyt. Vuonna 2010 tapahtui kaksi raskaan GSLV-kantoraketin laukaisun epäonnistumista, joilla oli aikataulua hidastava vaikutuksensa Intian miehitettyihin avaruuslentoihin.  Tammikuussa 2012 Intia ilmoitti miehitettyjen avaruuslentojensa aikataulun venyvän vuoteen 2020 siten, että ensimmäinen oman kapselin laukaisua omalla raskaalla kantoraketilla tapahtuisi vuonna 2016 tai 2017. Perusteluna on nimenomaan GSLV-kantoraketin kehitysversion tekniset ongelmat. 

Vuonna 2013 Intian oli tarkoitus laukaista avaruuteen miehittämätön kapseli, jossa on miehitetyn avaruusaluksen tekniikka.  ISRO sai vuonna 2010 miehitetyn avaruusaluksensa suunnittelun päätökseen.. Intia on voinut hankkia lentoteknologiaa Venäjältä, mutta tästä ei ole julkisuudessa mainittu mitään. 

Vuoden 2011 alussa ISRO ilmoitti ensi kertaa panostavansa avaruuslääketieteelliseen tutkimukseen varoja , joka on merkki miehitettyjen lentojen tavoitteista. Se on halvin miehitettyjen lentojen teknologian tutkimusmuoto. Tämä voi viitata siihen, että ISRO palaa perinteiseen hitaan etenemisen malliinsa oltuaan 2000-luvulla Aasian avaruushypen kourissa pyrkiessään kilpailemaan sitä merkittävästi teknisesti edellä olevan ja vauraamman Kiinan kanssa. 

ISRO ilmoitti toukokuussa 2011 aloittaneensa monikertakäyttöisen eli sukkulamaisen miehitetyn avaruusaluksen esisuunnittelun pyrkimyksenä saada saada käyttöönsä avaruuslentokone vuonna 2030.  Syyskuussa 2012 Intian pääministeri joutui puolustelemaan hallituksen päätöstä 90 miljoonan dollarin käyttämisestä vuonna 2013 Mars-luotaimen ja miehitetyn avaruuslennon valmisteluun. 

Gaganyaan on Intian kehitteillä oleva miehitetty avaruusalus.

### Satelliittipaikannus

Venäjän varapääministeri ja puolustusministeri Sergei Ivanov kertoi intialaisen liike-elämän edustajille Bangaloressa 22. tammikuuta 2007, että Venäjä ja Intia alkavat yhdessä kehittää edelleen Venäjän GLONASS-navigaatiojärjestelmää. Asiaan liittyvät sopimukset allekirjoitettiin Venäjän presidentin Vladimir Putinin vieraillessa Intiassa tammikuussa 2007. Sopimus koskee muun muassa Glonass-satelliittien laukaisemista intialaisilla kantoraketeilla. Intia on vuonna 2006 vetäytynyt EU:n Galileo-paikannussatelliittijärjestelmän rahoittamisesta. Intia on kehittämässä kansallista kattavaa paikannussatelliittijärjestelmää, joka perustuu hyvin eksentristen ratojen satelliitteihin. Tällöin ne ovat lähes jatkuvasti Intian päällä. Vuoden 2010 maaliskuussa Venäjä ja Intia ilmaisivat halunsa kehittää GPS:n ja GLONASSin päätelaitteita yhdessä.
Vuoden 2009 jälkipuolella Intia ilmaisi, että se kehittää alueellisen paikannussatelliittijärjestelmän lisäksi globaalin järjestelmän (GINS).

### Planeetta- ja kuututkimus

Vuoden 2008 lopussa ISRO ilmoitti lähitulevaisuuden suunnitelmistaan

* Mylswamy Annadurain johtaman Chandrayaan II-kuuluotaimen suunnitelma on valmis, Kuuhun laskeutuva miehittämätön alus lentää vuonna 2012 tai 2013. Sen kuuajokin Intia toteuttaa yhdessä venäläisten kanssa.
* Chandrayaan-3 on kehitteillä Venäjän kanssa - siinä on näytteenhakulaitteisto. Laukaisu on siirtynyt ainakin vuoteen 2013, sillä muun muassa Kuuhun laskeutumisjärjestelmä vaatii arvioitua enemmän kehitystyötä
* Mars-luotain laukaistaan vuonna 2013 GSLV-kantoraketilla. Tämän kehitystyön alkurahoitus päätettiin kesällä 2009, ja laukaisuajankohta on 2013–2015.

Intian pääministeri ilmoitti Intian itsenäisyyspäivänä 15. elokuuta 2012 Intian aikovan lähettää avaruusluotaimen PSLV:n jatketulla versiolla Marsia kiertävälle radalle tutkimaan Marsin kaasukehää. *Mars Orbiter Mission* -ohjelman luotain suunnitellaan laukaistavan marraskuussa 2013. Luotaimessa on 25 kg tieteellisia mittalaitteita.

### Kantoraketit

* Intia kehittää GSVL III-kantorakettia, mihin työhön on varattu 500 miljoonaa dollaria. GSLV-raketin ensimmäiseen vaiheeseen kaksi S-200-kiinteäajoainemoottoria ja Intia kehittää nykyisen venäläisen ylimmän vaiheen tilalle täysin intialaisen nestehappea ja nestevetyä käytävän C-25-rakettimoottorin. Se pystyy nostamaan 10 000 kilon hyötykuorman matalalle kiertoradalle. Vuoden 2009 lopussa GSAT 4-tietoliikennesatelliitin laukaisussa GSLV-D3-kantoraketilla ISRO käyttää ensi kertaa täysin intialaista kryogeenistä ylimmän vaiheen rakettimoottoria. Aiemmin ylimmän vaiheen kryogeenimoottorit ostettiin Venäjältä. Vuoden 2010 alussa ISRO ilmoitti tavoitteekseen puolittaa nykyinen laukaisukustannus (20 000 dollaria kiloa kohden vuonna 2010) uudella rakettitekniikallaan. Tällä se ilmeisesti varautuu yhdysvaltalaisten yritysten paluuseen valtion tukitoimien avulla kaupalliseen laukaisupalvelutoimintaan.
* Vuonna 2009 ISRO laukaisi neljä ulkomaista avaruusalusta: Antrix Corporation-osakeyhtiön toimitusjohtajan K. R. Sridhara Murthyn vuoden 2009 alussa antaman ennakkotiedon mukaan Intia laukaisee Singaporen, Hollannin, Italian ja Algerian satelliitit vuonna 2009. Kaikki satelliitit ovat pieniä, osa on nanosatelliitteja, osa mikrosatelliitteja. Laukaisu on viivästynyt vuoteen 2010.

Laukaisujen hinta oli noin 20 000 euroa kiloa kohden, mikä on markkinoiden huokein hinta.

### Viestintäsatelliitit

Intialla on ollut omia tietoliikennesatelliitteja 1970-luvulta lähtien, tuolloin Yhdysvalloista ostettuja, sittemmin omasta maasta hankittuja. 

Kahden uuden viestintäsatelliitin laukaisu avaruuteen epäonnistui 2010. Ensimmäiseen tuli moottorivika, toiseen sähkökatko.

Vuoden 2011 alussa purkautui Antrixin, IRSOn omistaman yrityksen, ja Devas Multimedia Pvt-tietoliikenneyhtiön sopimus S-kaista käytöstä Intian pääministerin vaatimuksesta.  Ongelmana oli ilmeisesti se, että valtiosektori oli myymässä tietoliikennekapasiteettia liian halvalla, jossa voi olla sisäpiirikauppaa tai korruptiota mukana.

### Kaukokartoitus

* Intian avaruusjärjestö on perustanut Bhuvan-nimisen karttapalvelun, joka käsittää koko maapallon.
* Intia kehittää uutta omaa sääsatelliittia ja aikoo laukaista vuosina 2011–2012 kaksi ilmastoa tutkivaa satelliitti, joista ensimmäinen on mikrosatelliitti.
* Intia kehittää vuoteen 2013 mennessä oman metsäsatelliitin.
* ISRO ilmoitti vuoden 2010 lopussa, että Intia laukaisee 30 kaukokartoitussatelliittia vuoteen 2020 mennessä.

Talous
------

Vuonna 2009 ISRO sai 25 % korotuksen budjettiinsa, josta korotuksesta pääosa kuluu uuden kantoraketin kehittämiseen. Uutta suurempaa kantorakettia maa katsoo tarvitsevansa muun muassa kuulentoihin, ehkä myös miehitettyyn lentoon. ISRO budjetti on nyt "Rs 4,459 crore", jossa kasvua edelliseen vuoteen on "Rs 960 crore". muun muassa kantoraketin kryogeenimoottorin kehittämispäätös tehtiin Intian hallituksen tasolla. Intia alkaa kehittää alueellista satellittipaikannusjärjestelmää (Indian Regional Navigation Satellite System eli IRNSS), johon tulee seitsemän satelliittia. Maaliskuussa ISROn budjetti nousi vain vähän (Rs.6,715 kun edellisenä vuonna panostus oli Rs. 6.626), kun se edellisenä vuonna nousi 47%. Vuonna 2012 ISRO satsaa hieman edellisvuotta vähemmän avaruustieteeseen, miehitettyjen lentojen esivalmisteluihin ja teknologiankehitykseen eli palaa juurilleen panostaen kantoraketteihin, kaukokartoitukseen ja tietoliikenteeseen. 

Maaliskuussa 2012 erään länsimaisen lähteen mukaan ISROn budjetti nousi vain vähän (Rs.6,715 kun edellisenä vuonna panostus oli Rs. 6.626), kun se edellisenä vuonna nousi 47%. Vuonna 2012 ISRO satsaa hieman edellisvuotta vähemmän avaruustieteeseen, miehitettyjen lentojen esivalmisteluihin ja teknologiankehitykseen eli palaa juurilleen panostaen kantoraketteihin, kaukokartoitukseen ja tietoliikenteeseen.  Toisen lähteen mukaan budjetti kasvaa liki 50% 1,3 miljardiin dollariin. 

  

Huhtikuussa 2009 ISRO ilmoitti kiristävänsä laitostensa ja niiden johtavien työntekijöiden turvatoimia.. Kylmän sodan aikana sekä Yhdysvaltain että Neuvostoliiton avaruuskeskuksia ja avaruusalan napamiehiä suojeltiin. Nykyaikana suojaus voi myös vähentää avainhenkilöiden maastamuuttoa paremman palkan houkuttelemana? Suojaus - kuten kylmän sodan aikanakin - tuo henkilöille ja organisaatioille mielikuvan strategisesta toimialasta.

Lännen asettamat teknologian tuonti- ja vientikiellot
-----------------------------------------------------

Heinäkuussa 2009 Yhdysvaltain ulkoministeri Hillary Clinton lievensi Yhdysvaltain Intialle asettamia kaupan rajoituksia - mm. sallittiin algerialaiset piensatelliitin laukaisu intialaisella kantoraketilla - (neuvotteluissa solmittiin "technology safeguards agreement" ja jatkossa solmittaneen "commercial space launch agreement")  osana Yhdysvaltain pyrkimystä saada jalansijaa Intian kansallisten toimijoiden ja Venäjän hallitsemiin Intian aseostoihin ja ydinvoimaloiden rakentamiseen. Tässä yhteydessä Intian avaruusteollisuus saa jatkossa käyttää avaruusaluksissaan yhdysvaltalaisia komponentteja, ja yhdysvaltalaisia satelliitteja saatetaan laukaista intialaisilla kantoraketeilla. Jälkimmäisessä tapauksessa Arianespacen ja Yhdysvaltain kantorakettitoimijoiden toimiessa omien tukijärjestelmiensä puitteissa Yhdysvaltain pyrkimyksenä on lisätä Kiinan, Venäjän ja Intian välistä kilpailua kaupallisilla laukaisupalvelumarkkinoilla.

Lokakuussa 2009 FBI pidätti Yhdysvalloissa maansa kansalaisen, tutkijan, joka oli vieraillut ISROssatutustumassa Chandrayaan-1-kuuluotaimeen. Pidätettyä epäillään Yhdysvalloissa vakoilusta Israelin hyväksi. IRSOn mukaan kyseinen henkilö ei ole päässyt käsiksi intialaiseen teknologiaan.

Kesällä 2010 Intian pääministeri pyysi Yhdysvaltoja poistamaan ISROn ja DRDOn mustalta listalta, jonne ne joutuivat vuonna 1998 Intian ydinkokeen vuoksi. Tässä yhteydessä länsimaat pyrkivät saamaan Intian yritysten ulkomaalaisomistuslakeihin muutoksia, joilla Intian kansallisen aseteollisuuden omistajuus saattaisi valua länsimaisten aseteollisuuskartellien käsiin.

Heinäkuun puolivälin 2010 PSLV-kantoraketin laukaisu oli Yhdysvaltain vientikieltojen ainakin hetkellisen lieventymisen merkki: Vuonna 2009 solmitun Technology Safeguards Agreement (TSA)-sopimuksen pohjalta Intia sai omalla kantoraketillaan laukaista esimerkiksi algerialaisen satelliitin, joka oli valmistettu Ranskassa ja jossa on muutamia yhdysvaltalaisia elektroniikkakomponentteja.

Marraskuussa 2010 Yhdysvaltain presidentti Obama vieraili Intiassa etsimässä poliittista tukea ja markkinoita yhdysvaltalaisille tuotteille. Tässä yhteydessä ISRO sai pois Yhdysvaltain kauppaministeriön kaupan rajoituslistalta (Entity List) seuraavat: Liquid Propulsion Systems Center ja Solid Propellant Space Booster Plant, jotka rakentavat raketteja, Sriharikotan avaruuskeskus ja Vikram Sarabhain avaruuskeskus. Tästedes teknologioita ei pidetä aseteknologioina, kunnes Yhdysvallat muuttaa päätöksensä mikä on ollut toistuvasti tapana muun muassa Kiinan suhteen. Englannin tiedeministeri David Willetts vieraili marraskuussa 2010 ISROssa pyrkien saamaan Intian yhteistyöhön englantilaisen TechDemoSat-satelliitiprojektin kanssa. Intiaa haetaan länsimaissa 2010-luvulla länsimaiden partneriksi ja samalla niiden ase-, ilmailu- ja ydinvoimateollisuuden markkinaksi, jona se nähdään lännessä Kiinaa parempana tai peräti Kiinan vastapuolena muun muassa Aasian avaruuskilvoittelussa. Joulukuussa 2010 Ranskan presidentti Sarkozy luennoi ISROssa ranskalaisten ydinvoimaloiden vienninedistämismatkalla.

Tammikuussa 2011 Yhdysvallat poisti ainakin osa Intian avaruusalaa koskevista vientikielloista ainakin joksikin aikaan.  Intian suuren kantoraketin intialaiselle kryogeenimoottorille annettava teknologia-apu olis merkittävä askel Yhdysvalloilta, mutta epätodennäköinen. Pian tämän jälkeen Obaman hallinnon korkea jäsen ilmaisi *Yhdysvaltain toiveen päästä läheiseksi partneriksi Intian avaruusohjelmaan* (Exploration-teemaan eli miehitettyihin, Kuu- ja planeettalentoihin).  Tämä kuvastaa lännen ja muun maailman suhteiden vaihtumista. Intian vastine oli, että ISROn ja erään ohjuslaboratorion poisto Yhdysvaltain vientikieltolistalta oli "hyvä" asia, mutta riittämätön.  Intialaiset tuntevat hyvin lännen myönnytysten lyhytaikaisuuden, yleensä ovat olleet vain siirtoja valtapelissä.

Sotilaallinen avaruustoiminta
-----------------------------

Maaliskuussa 2009 tuli julki, että Intia (ei siis välttämättä ISRO) on ostanut Israelista 300 kg painavan RISAT-vakoilusatelliitin, joka laukaistaan PSLV-kantoraketilla vuoden 2009 alkupuolella. Asialla väitettään liittyvän taannoisiin Mumbain iskuihin, vaikka kaukokartoitussatelliitti ei pysty kuvaamaan kaupunkia jatkuvasti, kuten UAV-alus. Pian ilmeni, että tämä länsimainen tarina ei pidä paikkaansa vaan satelliitti on intialainen SAR-tutkasatelliitti; edelleen media yritti esittää asian siten, että Intia olisi tarvinnut sen toteutuksessa Israelin tutkatekniikkaa.

ISRO toteuttaa Intian laivastolle geostationaarisella radalla sijaitsevan sotilaallisen "Naval Communication Satellite"-tietoliikennesatelliitin.

Tammikuussa 2010 V. K. Saraswat, joka on Intian puolustusministeriön alaisen Defence Research and Development Organisationin (DRDO) ylijohtaja, kertoi Thiruvananthapuramissa pidetyssä 97. Intian tiedekongressissa, Intian rakentamasta avaruuteen liittyvästä puolustusjärjestelmästä. Saraswat kertoi ohjelmaan kuuluvan lasereita, joilla voidaan tarvittaessa käyttää satelliitin tuhoavan aseen maaliinohjauksessa. DRDO rakentaa teknologioita valmiiksi vuosina 2012–2014. Ohjustorjuntaohjuksen koelaukaisuja lienee tehty syyskuussa 2010.

Intia laukaissee vuonna 2014 Communication Centric Intelligence Satellite (CCI-Sat) satelliitin, joka on elektronisen tiedustelun satelliitti. Sillä voi muun muassa kuunnella satelliittipuhelimien keskusteluita ja datavälitystä. Satelliitin toteuttaa Intian puolustusministeriön alainen Defense Electronic Research Laboratory. Satelliitin on väitetty maksavan vain 25 miljoonaa dollaria.

Intian avaruustoiminta ja kehittyvät maat
-----------------------------------------

Kesällä 2010 Saudi-Arabia pyysi ISROlta apua oman avaruustoimintansa kehittämiseen.

ISRO on laukaissut kehittyvien talouksien piensatelliitteja, mutta Venäjällä on siinä miltei yhtä suuri rooli.*lähde?*

Katso myös
----------

* Antrix

Lähteet
-------

1. ↑  Spacedaily.com
2. ↑  Space-travel.com
3. ↑  Space-travel.com
4. ↑  Space-travel.com
5. ↑  Space.com
6. ↑
7. ↑
8. ↑   India to launch 58 space missions in next 5 years, Spacedaily, 11.10.2012
9. ↑  Isro's 100th mission: PSLV-C21 puts 2 foreign satellites in orbit *The Times of India*.  9.9.2012. Viitattu 11.9.2012.
10. ↑  Intian johto juhli avaruusohjelman saavutuksia *Yle.fi uutiset*.  9.9.2012. Viitattu 11.9.2012.
11. ↑  Chandrayaan-1.com
12. ↑  Spacemart.com
13. ↑  Spacemart.com
14. 1 2  India plans to send two astronauts into space. Space Travel (englanniksi)]
15. ↑  Space-travel.com
16. ↑  Spacedaily.com
17. ↑  Spacemart.com
18. ↑  Space-travel.com
19. ↑  Space-travel.com
20. ↑  Space-travel.com
21. ↑  Space-travel.com
22. ↑  Moondaily.com
23. 1 2  Intialainen avaruusraketti tuhoutui lähtökiihdytyksessä
24. ↑
25. ↑   Reality Check for Indian Astronauts, by Morris Jones, Sydney, Australia (SPX), Spacedaily.com, Jan 05, 2012
26. ↑  Space-travel.com
27. ↑  Space-travel.com
28. ↑
29. ↑   India lags China in research, complains PM, Spacedaily.com, Bhubaneswar, India (AFP) Jan 3, 2012
30. ↑  India designing reusable spacecraft Luettu 14.5.2011.
31. ↑   "Indian PM defends spending on space exploration", www.spacedaily.com, 9.9.2012
32. ↑  Itar-Tass, 22.1.2007
33. ↑  Gpsdaily.com
34. ↑  Marsdaily.com
35. ↑  Moondaily.com
36. 1 2  N. Mathehews, "Open for business", Aviation week and space technology, Dec 15, 2008, s. 34
37. 1 2  Moondaily.com
38. ↑  Marsdaily.com, Luettu 13.8.09
39. ↑  Space-travel.com
40. ↑  Manmohan formally announces India's Mars mission *The Hindu*.  15.8.2012. Viitattu 16.8.2012.
41. ↑  Tuomas Linnake: Intia vahvisti: Avaruusalus lähtee Marsiin *It-viikko*.  16.8.2012. Viitattu 16.8.2012.
42. ↑  ‘We are planning to send our first orbiter to Mars in 2013’ *Deccan Chronicle*.  12.8.2012. Viitattu 16.8.2012.
43. ↑  Space-travel.com
44. ↑  Spacemart.com
45. ↑  Spacedailyn ISRO-artikkeli 9.1.2009 Space-travel.com
46. ↑
47. ↑  Bhuvan.nrsc.gov.in
48. ↑  Spacemart.com
49. ↑  Indian Forestry Satellite In 2013,Spacemart.com
50. ↑
51. ↑  ISRO Gets 27 Per Cent Hike In Budgetary Allocations, Spacemart.com
52. 1 2   India's Mars mission gets Rs.125 crore, Spacedaily.com, 29.3.2012
53. ↑   India Expects To Increase Space Spending in Year Ahead, Spacenews.com, 21.3.2012
54. ↑  Space-travel.com Security Up, Movements Restricted For Top ISRO Scientists
55. ↑
56. ↑  Space-travel.com
57. ↑  ISRO Seeks To Allay Concern Over Security, Spacemart.com
58. ↑  Spacedaily.com
59. ↑  Space-travel.com
60. ↑  Spacenews.com
61. ↑  Spacenews.com
62. ↑  British Minister Visits ISRO. Spacedaily, 17.11.2010
63. ↑  Courting India In Space, Spacedaily, julkaistu ja luettu 26.11.2010
64. ↑  Sarkozy To Address ISRO Scientists, Spacedaily, julkaistu ja luettu 2.12.2010
65. ↑
66. ↑
67. ↑
68. ↑  Spacewar.com
69. ↑  Spacemart.com
70. ↑  Spacewar.com
71. ↑  Spacenews.com
72. ↑  Spacedaily.com
73. ↑  Saudi Scientists To Visit India To Seek ISRO Assistance, Spacemart.com

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Intian avaruustutkimusjärjestö**.
* ISRO
* Brian Harvey, The Japanese and Indian Space Programmes, Springer-Praxis, 2000, ISBN 1-85233-199-2
* Space Newsin artikkeli "Indian space budget funds astronaut capsule", 5.3.2007.